Now You’re Gone

«Now You're Gone» er en sang av den svenske eurodance-artisten Basshunter i samarbeid med DJ Mental Theo's Bazzheadz. Singelen har samme melodi som sangen «Boten Anna», en sang Basshunter hadde suksess med i 2006, men teksten som er på engelsk og blir sunget av Sebastian Westwood, er helt annerledes. Sangen er også den første singelen på Basshunters album Now You're Gone – The Album fra 2008.
Sangen er også blitt coveret av Crazy Frog, da med tittelen «Everyone».


== Forskjellene fra «Boten Anna» ==
I 2007 brukte DJ Mental Theo melodien til «Boten Anna» for å lage en engelsk versjon til sin DJ-opptreden på Magaluf i Mallorca. Det var denne sangen som til slutt skulle bli gitt ut som singel.Sangens tekstmessige tema er ikke det samme som i «Boten Anna», som handler om en IRC-bot. Derimot handler «Now You're Gone» om et ungt par som slår opp med hverandre.
Musikkvideoen til låta utdyper dette, selv om det er en antydning til en gjenforening av paret, noe som ikke er referert i teksten. Tempoet på sangen er også økt i forhold til «Boten Anna».


== Listeplasseringer ==
Sangen kom på førsteplass på den irske hitlisten Irish Singles Chart, i Storbritannia fikk sangen først en 14.-plass over nedlastninger før den fikk førsteplass på den britiske hitlisten UK Singles Chart. «Now You're Gone» ble stående øverst på listen i fem uker før Duffy overtok plassen med sangen «Mecy». I Norge var låta 9 uker på VG-lista, med en 10.-plass som høyeste plassering.


== Musikkvideo ==
Den norske modellen Aylar Lie spiller den kvinnelige hovedrollen i videoen til sangen. De to andre jentene i videoen er de norske modellene Silje Lian og Marielle Mathiassen. Den mannelige hovedrollen er spilt av Lucas Thorheim. Innspillingen av videoen skjedde i Oslo 2007 med norske Alex Herron som regissør.
Musikkvideoen utdyper sangens tema, når en ung mann og kvinne avslutter forholdet. I videoen avbryter de forholdet med å sende hverandre SMS-meldinger. På slutten av videoen kysser paret med hverandre på en nattklubb, noe som er i strid med teksten i sangen.
Basshunters rolle i videoen er som DJ på denne klubben.
Videoen har hatt stor suksess på internett. I august 2012 har videoen blitt sett over 150 millioner ganger på nettstedet YouTube. Dette tar videoen inn på listen blant de mest sette musikkvideoene av en europeisk artist, og den mest sette videoen til en svensk artist gjennom tidene. I Storbritannia er det den tredje mest sette musikkvideoen gjennom tidene.


== Formater og sporlister ==
2-track CD single

«Now You're Gone» (Radio Edit) - 2:34
«Now You're Gone» (DJ Alex Extended Mix) - 5:42CD maxi single

«Now You're Gone» (Radio Edit) - 2:34
«Now You're Gone» (Video Edit) - 2:39
«Now You're Gone» (DJ Alex Extended Mix) - 5:42
«Now You're Gone» (Sound Selektaz Remix) - 5:35
«Now You're Gone» (Fonzerelli Remix) - 6:27
«Now You're Gone» (Video)Australian and German CD single / Brazilian digital

«Now You're Gone» (Radio Edit) - 2:36
«Now You're Gone» (DJ Alex Extended Mix) - 5:45
«Now You're Gone» (Sound Selektaz Remix) - 5:38
«Now You're Gone» (Fonzerelli Remix) - 6:29
«Boten Anna» (Radio Edit) - 3:3028. desember 2008, ble låta kåret til årets åttende beste låt av UK Singles Chart. Singelen var årets dancemusic-låt i 2008.


== Topplisteplasseringer ==


=== Blant årets singler ===


== Sertifiseringer ==


== Referanser ==


== Eksterne lenker ==
(en) Now You're Gone på MusicBrainz